Փետրվարի 20-ի փողոց (Ստեփանակերտ)

**Փետրվարի 20-ի փողոց**, փողոց Արցախի Հանրապետության մայրաքաղաք Ստեփանակերտում։ Փողոցն անվանակոչվել է 1998 թվականին՝ ի նշանավորումն 1988 թվականի փետրվարի 20-ին Ստեփանակերտում տեղի ունեցած առաջին բողոքի ցույցերի, որը հանգեցրեց Արցախյան շարժման մեկնարկին:

## Պատմություն
[մինի|[Արցախյան շարժում, փետրվարի 20, 1988, Ստեփանակերտ, ԼՂԻՄ, ԱԽՍՀ|280px]]
1988 թվականի փետրվարի 20-ին Լեռնային Ղարաբաղի մարզխորհրդի 20-րդ արտահերթ նստաշրջանը՝ ԼՂԻՄ-ը Ադրբեջանական ԽՍՀ-ի կազմից դուրս գալու և Հայկական ԽՍՀ-ի հետ վերամիավորվելու վերաբերյալ որոշում կայացրեց: Միաժամանակ որոշվեց դիմել ԽՍՀՄ Գերագույն խորհրդին այդ հարցը դրական լուծելու համար: Այդ որոշմամբ նստաշրջանը դիմեց ՀԽՍՀ Գերագույն խորհրդին՝ համաձայնություն տալու ԼՂԻՄ-ը Հայկական ԽՍՀ-ին վերամիավորելու հարցին: Հենց այդ օրը Հայաստանում և Սփյուռքում արցախահայության հետ համերաշխության զանգվածային ցույցերի մեծ ալիք սկսվեց, որով էլ սկսվեց Արցախյան շարժումը։ ԽՍՀՄ ղեկավարությունը հենց սկզբից Արցախյան շարժման նկատմամբ բացասական դիրք գրավեց։

1992 թվականից սկսած, ամեն տարվա փետրվարի 20-ին, որպես պաշտոնական և ազգային տոն, Արցախում նշվում էր Արցախի վերածննդի օրը:

1998 թվականին, ի նշանավորումն Արցախյան շարժման 10-ամյակի, Ստեփանակերտի քաղաքային վարչակազմը որոշեց Ստեփանակերտի Փետրվարյան փողոցը վերանվանել Փետրվարի 20-ի փողոցի:

[մինի|Քայլերթ Փետրվարի 20-ի փողոցով դեպի [Ստեփանակերտի հուշարձան|Ստեփանակերտի հուշահամալիր, մայիսի 9, 2017:|280px]]
2017 թվականի մայիսի 9-ին, Արցախում նշվում է մայիսյան եռատոնը՝ Հայրենական մեծ պատերազմում հաղթանակի 72-ամյակը, Շուշիի ազատագրման ու պաշտպանության բանակի ստեղծման 25-ամյակները, որի ժամանակ, Արցախի դրոշով քայլերթ է իրականացվում Փետրվարի 20-ի փողոցից և Վերածննդի հրապարակից դեպի Ստեփանակերտի հուշահամալիր:

## Տվյալներ
Փողոցը սկսվում է Շահումյանի անվան պուրակից, անցնում Վերածննդի հրապարակով և ավարտվում Մարտունու փողոցի հետ հատման վայրում:

## Շենքեր և կառույցներ
* №1 Արցախի Հանրապետության կառավարություն
* №1 Արցախի պետական նախարարի նստավայր
* №1 Արցախի առողջապահության նախարարություն
* №1 Արցախի բնապահպանության և բնական ռեսուրսների նախարարություն
* №1 Արցախի էկոնոմիկայի և արտադրական ենթակառուցվածքների նախարարություն
* №1 Արցախի տարածքային կառավարման և ենթակառուցվածքների նախարարություն
* №1 Արցախի ֆինանսների նախարարություն
* №1 Արցախի կառավարության աշխատակազմի և Արցախի վարչապետի վերահսկողության ծառայություն
* №1 Արցախի կառավարության աշխատակազմի տեղեկատվության և հասարակության հետ կապերի բաժին
* №1 Արցախի կառավարության գործերի կառավարչության անձնակազմի կառավարման բաժին
* №1 Արցախի կառավարության գործերի կառավարչության անձնագրային բաժին
* №1 Արցախի կառավարության գործերի կառավարչության կազմակերպման բաժին
* №1 Արցախի հանրային ծառայությունները և տնտեսական մրցակցությունը կարգավորող պետական հանձնաժողով
* №1 Արցախի նախագահի աշխատակազմի կառավարության գործերի կառավարչության ֆինանսատնտեսական բաժին
* №1 Արցախի նախագահի աշխատակազմի կառավարության գործերի կառավարչություն
* №1 Արցախի պետական հիգիենիկ և հակահամաճարակային տեսչություն
* №1 «Ջրամատակարարում և ջրահեռացում» ՓԲԸ
* №2 Արցախի Հանրապետության Ազգային ժողովի շենք
* №2 Արցախի Հանրապետության Ազգային ժողով
* №3 Արցախի նախագահական նստավայր
* №3 Արցախի արդարադատության նախարարություն
* №3 Արցախի արդարադատության նախարարության աշխատակազմի քաղաքացիական կացության ակտերի գրանցման և նոտարիատի գործակալություն
* №3 Արցախի նախագահի աշխատակազմի ղեկավարի նստավայր
* №3 Արցախի նախագահի աշխատակազմի քարտուղարություն
* №4 «Արմենիա» հյուրանոց

## Հատող փողոցներ
## Պատկերասրահ

Պատկեր:2014 Stepanakert, Plac Odrodzenia (01).jpg|Վերածննդի հրապարակը և Ազգային ժողովի շենքը, հունիսի 17, 2014:
Պատկեր:2014 Stepanakert, Plac Odrodzenia (02).jpg|Ազգային ժողովի շենքը և Ազատամարտիկների միության շենքը, հունիսի 17, 2014:
Պատկեր:2014 Stepanakert, Budynek rządowy Republiki Górskiego Karabachu.jpg|Կառավարության շենք, հունիսի 18, 2014:


## Ծանոթագրություններ

Կատեգորիա:Ստեփանակերտի փողոցներ
Կատեգորիա:Փետրվարի 20